พิธีพิจารณาความตั้งใจครั้งที่ 1

**(อาทิตย์ที่ 3 เทศกาลมหาพรต)**

รูปภาพประกอบด้วย อาวุธ, ภาพตัดปะ

คำอธิบายที่สร้างโดยอัตโนมัติ

หลังจากบทเทศน์ พระสงฆ์เชิญคริสตชนและผู้ได้รับเลือกสรรขึ้นมามอบตัวไว้ในพระหัตถ์ของพระเป็นเจ้า ทุกคนภาวนาเงียบๆ สักครู่

(พระสงฆ์หันมาหาผู้ได้รับเลือกสรรและพูดเตือนใจว่า)

**พระสงฆ์ พวกเราทุกคนต้องการการกลับใจและการชำระจิตใจอยู่เสมอ ข้าพเจ้าสนับสนุนให้ผู้ได้รับเลือกสรรอุทิศตนเองแด่พระเป็นเจ้าอย่างสมบูรณ์**

(หลังจากนั้น พระสงฆ์ขอให้ผู้ได้รับเลือกคุกเข่าลงโดยกล่าวว่า)

**พระสงฆ์ ผู้ได้รับเลือกสรร เชิญคุกเข่าเพื่อสวดภาวนาเถิด**

**บทภาวนาเพื่อผู้ได้รับเลือกสรร**

(ขณะสวดภาวนาเพื่อผู้ได้รับเลือกสรร พ่อแม่อุปถัมภ์วางมือบนบ่าของลูกอุปถัมภ์)

**พระสงฆ์ ให้เราภาวนาเพื่อผู้ได้รับเลือกซึ่งพระศาสนจักรเลือกด้วยความมั่นใจ ขอให้พวกเขาได้เตรียมตัวเองให้สมบูรณ์ เพื่อในวันฉลองปัสกาจะได้พบกับพระคริสตเจ้าในศีลศักดิ์สิทธิ์**

ผู้อ่าน 1 เพื่อผู้ได้รับเลือกจะได้ไตร่ตรองพระวาจาของพระเจ้าในจิตใจ และซาบซึ้งในความหมายยิ่งวันยิ่งมากขึ้น ให้เราภาวนา

**ทุกคน โปรดสดับฟังเถิดพระเจ้าข้า**

ผู้อ่าน 2เพื่อผู้ได้รับเลือกจะได้เรียนรู้เพื่อรู้จักพระคริสตเจ้า ผู้เสด็จมาช่วยผู้ที่หลงทางให้รอด ให้เราภาวนา

ผู้อ่าน 3 เพื่อบุคคลที่สารภาพด้วยความสุภาพถ่อมตนว่าตนเองเป็น คนบาป ให้เราภาวนา

ผู้อ่าน 4 เพื่อบุคคลที่ยอมปฏิเสธทุกสิ่งในชีวิตที่เป็นปฏิปักษ์กับพระคริสตเจ้าและทำให้พระองค์ไม่พอพระทัย ให้เราภาวนา

ผู้อ่าน 5 เพื่อวอนขอพระจิตเจ้าช่วยให้ผู้รับเลือกสรรเอาชนะความอ่อนแอทั้งหลายอาศัยพระฤทธานุภาพของพระองค์ ให้เราภาวนา

ผู้อ่าน 6 เพื่อวอนขอองค์พระจิตเจ้าสอนบรรดาผู้ได้รับเลือกสรรให้รู้จักพระเป็นเจ้ามากขึ้น และทุกสิ่งที่เป็นที่พอพระทัยพระองค์ ให้เราภาวนา

ผู้อ่าน 7 เพื่อครอบครัวของผู้เรียนคำสอนจะได้มีความไว้ใจในองค์พระคริสตเจ้า พบสันติและความศักดิ์สิทธิ์ในพระองค์ ให้เราภาวนา

ผู้อ่าน 8 เพื่อเราแต่ละคน จะได้มีการเปลี่ยนแปลงตนเองในการเตรียมตัวเพื่อวันปัสกาสวดภาวนาและพากเพียรในการทำความดี ให้เราภาวนา

ผู้อ่าน 9 เพื่อโลกของเราและทุกคนที่อ่อนแอจะกลับเข้มแข็งขึ้น สิ่งใดที่ถูกทำลายจะได้รับการสร้างขึ้นใหม่ บุคคลที่หลงทางจะได้พบหนทางที่ถูกต้อง เพื่อได้รับการไถ่กู้ในองค์พระคริสตเจ้า ให้เราภาวนา

**บทภาวนาขับไล่ปีศาจ**

(พระสงฆ์หันหน้ามาทางผู้ได้รับเลือกสรรพร้อมกับยื่นมือออก ภาวนาว่า)

พระสงฆ์ ให้เราภาวนา

ข้าแต่พระผู้เป็นเจ้า

พระองค์ทรงส่งพระบุตรมากอบกู้ข้าพเจ้าทั้งหลาย

ผู้เตรียมเป็นคริสตชนเหล่านี้ปรารถนาจะได้น้ำทรงชีวิตเหมือนชาวสะมาเรีย

บัดนี้เขาได้กลับใจหันมาหาพระวาจา ของพระคริสตเจ้าแล้ว

ขอให้ยอมรับว่า ตนเป็นคนบาปและอ่อนแอ

ขอโปรดอย่าให้เขามั่นใจในตนเองเกินไป และหลงกลปีศาจ

โปรดชำระเขาให้สะอาดบริสุทธิ์

จะได้เดินตามทางแห่งความรอด

ทั้งนี้ ขอพึ่งพระบารมีพระคริสตเจ้าของข้าพเจ้าทั้งหลาย

ทุกคน อาแมน

(พระสงฆ์วางมือเหนือศีรษะผู้ได้รับเลือกแต่ละคน จากนั้นยื่นมือเหนือทุกคน ภาวนาว่า)

พระสงฆ์ ข้าแต่พระเยซูเจ้า

พระองค์ทรงเป็นธารน้ำทรงชีวิต

ทรงเป็นอาจารย์ที่เขาแสวงหา

เขาไม่กล้าอวดอ้างว่าตนเป็นผู้บริสุทธิ์

เพราะพระองค์ผู้เดียวทรงเป็นผู้ศักดิ์สิทธิ์

บัดนี้เขาวางใจในพระองค์

จึงยอมรับว่าตนได้ทำผิด

ขอทรงช่วยเขาให้พ้นจากความอ่อนแอ

ให้เขาได้ดื่มน้ำทรงชีวิตและมีสันติสุข

ขอพระบารมีจงคุ้มครองเขาให้พ้นจากจิตชั่ว

โปรดให้พระจิตนำเขาไปยังพระบิดา

เขาจะได้นมัสการพระองค์ด้วยจริงใจ

พระองค์ผู้ทรงจำเริญและครองราชย์ตลอดนิรันดร

ทุกคน อาแมน

**พิธีกร**  เชิญยืนเพื่อยืนยันความเชื่อของเราพร้อมกัน

พระสงฆ์ ข้าพเจ้าเชื่อในพระเจ้าหนึ่งเดียว

**สัตบุรุษ พระบิดาผู้ทรงสรรพานุภาพ เนรมิตฟ้าดิน ทั้งสิ่งที่เห็นได้และเห็นไม่ได้**

พระสงฆ์ ข้าพเจ้าเชื่อในพระเยซูคริสตเจ้า พระบุตรหนึ่งเดียวของพระเจ้า

**สัตบุรุษ ทรงบังเกิดจากพระบิดาก่อนกาลเวลา**

พระสงฆ์ ทรงเป็นพระเจ้าจากพระเจ้า

**สัตบุรุษ ทรงเป็นองค์ความสว่างจากองค์ความสว่าง**

พระสงฆ์ ทรงเป็นพระเจ้าแท้จากพระเจ้าแท้

**สัตบุรุษ มิได้ถูกสร้างแต่ทรงบังเกิดร่วมพระธรรมชาติเดียวกับพระบิดา**

พระสงฆ์ อาศัยพระบุตรนี้ ทุกสิ่งได้รับการเนรมิตขึ้นมา

**สัตบุรุษ เพราะเห็นแก่เรามนุษย์ เพื่อทรงช่วยเราให้รอด พระองค์จึงเสด็จจากสวรรค์**

พระสงฆ์ พระองค์ทรงรับสภาพมนุษย์ จากพระนางมารีย์พรหมจารี ด้วยพระอานุภาพของพระจิตเจ้า

**สัตบุรุษ และทรงบังเกิดเป็นมนุษย์**

พระสงฆ์ สมัยปอนทิอัส ปิลาต พระองค์ทรงถูกตรึงกางเขนเพื่อเรา

**สัตบุรุษ พระองค์สิ้นพระชนม์และถูกฝังไว้**

พระสงฆ์ ทรงกลับคืนพระชนมชีพในวันที่สาม ตามความในพระคัมภีร์

**สัตบุรุษ เสด็จสู่สวรรค์ประทับเบื้องขวาพระบิดา**

พระสงฆ์ พระองค์จะเสด็จมาอีกด้วยพระสิริรุ่งโรจน์เพื่อทรงพิพากษาผู้เป็นและผู้ตาย

**สัตบุรุษ รัชสมัยของพระองค์จะไม่สิ้นสุด**

พระสงฆ์ ข้าพเจ้าเชื่อในพระจิต พระเจ้าผู้ทรงบันดาลชีวิต

**สัตบุรุษ ทรงเนื่องมาจากพระบิดาและพระบุตร**

พระสงฆ์ ทรงรับการถวายสักการะและพระสิริรุ่งโรจน์ร่วมกับพระบิดาและพระบุตร

**สัตบุรุษ พระองค์ดำรัสทางประกาศก**

พระสงฆ์ ข้าพเจ้าเชื่อว่ามีพระศาสนจักรหนึ่งเดียว ศักดิ์สิทธิ์ สากลและสืบเนื่องจากอัครสาวก

**สัตบุรุษ ข้าพเจ้าประกาศยืนยันว่า มีศีลล้างบาปหนึ่งเดียวเพื่อ อภัยบาป**

พระสงฆ์ ข้าพเจ้ารอวันที่ผู้ตายจะกลับคืนชีพ

**สัตบุรุษ และคอยชีวิตในโลกหน้า อาแมน**

**พระสงฆ์** **เชิญกลับไปโดยสวัสดิภาพ ขอพระเจ้าสถิตกับท่านเสมอ**

ผู้รับเลือกสรร อาแมน